હુક્કાના બંધાણી થયા બાદ ડ્રગ્સના રવાડે ચડતા વાર નથી લાગતી. યુવાનો એક કલાકમાં હુક્કાની સામાન્ય સિગારેટ કરતાં ૧૦૦થી ર૦૦ ગણો વધારે ઝેરી ધુમાડો પોતાના શરીરમાં ઉતારે છે. હુક્કાના એક કસમાં ર૦૦ પફ જ્યારે સિગારેટના ર૦ પફ વોલ્યૂમ હોય છે. જે શરીર માટે ખૂબ જ નુકસાનકારક છે. હુક્કામાં નખાતી તમાકુને ગરમ કરવા કોલસો વપરાય છે. તેના ધુમાડામાં કાર્બન મોનોક્સાઈડ મેટલ અને કેન્સર પેદા કરતાં અત્યંત ઝેરી કેમિકલ્સ હોય છે. સામાન્ય રીતે હુક્કાના એક કલાકના સેશનમાં ૯૦ હજાર મિલીલિટર ધુમાડો બને છે. જ્યારે સિગારેટમાં તેનું પ્રમાણ પ૦૦-૬૦૦ મિલીલિટર હોય છે.